Paulina emlékkönyvébe
Aeoli hárfa gyanánt zeng a költő dala hozzád
     Messzelakásából, vad vizek árja közűl.
Ő maga gyötrődik, mert bal sors átka hazáján
     Dúlva csapong, bal sors átka baráti felett.
Lyányka ne értsd e kínt, mely keblemen égve terűl el,
     Néked öröm kell még, szép jelen, égi remény.
Majd ha borúl eged is, s epedő búd könnyre fakasztgat,
     Emlékezve reám, veszteni s tűrni tanúlj! 
Versek
Epigrammák